काठमाडौं : राष्ट्रपति विद्यादेवी भण्डारीले दिवा भोजसहित दिपावली तथा छठको शुभकामना आदान प्रदान गरेकी छिन् ।
निमन्त्रणा गरेकामध्ये नेकपाका अध्यक्ष प्रचण्ड, राजपा नेपालका संयोजक महन्थ ठाकुर, पूर्वसभामुख तारानाथ रानाभाट पुगेका थिएनन् । उनले नास्तामा भेजिटेवल सुप, ठकुवा, अनारश, सेलरोटी, भटमास, आलु फ्राइ खुवाएकी थिइन् । त्यसपछि खानामा ब्राउन राइस र ह्रवाइट राइतको भात, कुखुरा र खसीको मासु तथा माछाको परिकारका साथै आलुकोवीको तरकारी, साग, चटनी, अचारका साथै नान र प्लेन रोटीको खुवाएकी थिइन् ।
शुभकामना मन्तव्य दिँदै राष्ट्रपति भण्डारीले देश निर्माणका लागि नेताहरुलाई गम्भीर हुन आग्रह गरेकी थिइन् । देशमा जनशक्तिको अभाव महसुस भएको बताउँदै उनले देशमा जनशक्ति भेट्दैन, जो जनशक्ति छन् ती सबै विदेश पलायन भइरहेको प्रति पनि उनले चिन्ता व्यक्ति गरिन् ।